cyanic-selkie/wikianc huggingface dataset:
Torkild Gåsdelen
Bakgrunn
Torkild Bjørnsen Gåsdelen var en gift bonde i Valdres. Som 20-åring, i 1794, ble han innrullert i det 1. akershusiske infanteri-regiment, øvre valderske kompani som tambur. Samtidig drev han gården Gåsdelen.
Forbrytelsen
Den 9. juni 1802 var det øvre valderske kompani samlet til øvelse. I den anledning ba Torkild Gåsdelen sin kompanisjef om å få lov til å slå tappenstrek. Dette ble innvilget, selv om det var et uvanlig ønske tatt i betraktning at Gåsdelen hadde blitt permittert to dager tidligere. Han tok med seg trommen og gikk ned til et tørkehus hvor hans nabo Ole Ingvoldsen Flaten tørket malt. Denne naboen hadde han en gjerdetvist gående med; han var av Flaten beskyldt for å ha pløyet over på hans mark. Inne på tørkehuset overfalt han Flaten med tollekniv, tilføyde ham syv knivstikk og etterlot ham som død.
Etter dette gikk Gåsdelen videre mens han slo tappenstrek med trommen. Kniven kastet han bort i en stenrøys. Etter fullført tappenstrek gikk han hjem til sin hustru og fortalte at Ole Flaten var død. Kort tid etterpå begynte det å samles folk foran huset; og han ble arrestert.
Etterforskningen
Gåsdelen tilsto drapet, men hevdet at det hadde foregått i selvforsvar. Han påsto at det var Flaten som hadde overfalt ham, og at han kun hadde brukt kniven til å forsvare seg med. Det forelå imidlertid mange vitner som hadde sett ham komme ut av tørkehuset uten en skramme. Bataljonskirurg Lorentzen utførte obduksjonen og fastslo at Flaten var myrdet med et stikk i hjertet, men at liket var tilføyet flere andre knivstikk.
Rettssak og eksekusjon
Den 20. desember 1802 ble saken pådømt i krigsretten. Gåsdelen ble der bare dømt for forsettlig drap etter § 6-6-1. Generalauditør Matthias Otto Leth Sommerhielm syntes imidlertid at regimentskvartermesteren, Gluchstad, hadde gjort en dårlig jobb med etterforskningen og beordret derfor nye forhør og ny rettssak. Da Gluchstad fremdeles nølte fikk han en irettesettelse og veiledning.
Den 9. mai 1803 ble Gåsdelen dømt for overlagt drap etter § 6-9-1 og Forordningen av 6. februar 1694. Dette innebar at han skulle halshugges. Hodet skulle settes på en stake. Formuen skulle inndras, såvel løsøre som hans jord.
Den 4. juni 1803 ble dødsdommen godkjent av generalauditøren. Krigsrettssaker gikk ikke til Høyesterett.
Den 22. juli 1803 ble dødsdommen godkjent av kong Christian VII.
Den 22. august 1803 ble henrettelsen utført av Anton Lædel på gjerningsstedet i Øvre Valdres. Dette var Lædels første forretning etter at han var blitt skarpretter i 1799.
Enzo Polito
Vincenzo «Enzo» Polito (født 29. oktober 1926 i Napoli) var en italiensk vannpolospiller som deltok i de olympiske leker 1952 i Helsingfors. Polito vant en olympisk bronsemedalje i vannpolo under OL 1952 i Helsingfors. Han var med på det italienske laget som kom på tredjeplass i vannpoloturneringen bak Ungarn og Jugoslavia. Italias resultat i finalerunden som besto av fire lag; 2-7 mot gullvinnerne fra Ungarn og 1-3 mot Jugoslavia og seier over USA med 5-4 fra gruppespillet, et resultat som ble tatt med til finalerunden. Det var 21 lag som deltok i vannpoloturneringen som ble avviklet 25. juli til 2. august 1952. Polito spilte seks kamper i OL-turneringen.
Autopsy Room Four
«Autopsy Room Four» er den første novellen i samlingen Everything's Eventual: 14 Dark Tales av Stephen King. Den ble først utgitt i antologien Robert Bloch's Psychos, og ble også gitt ut i Kings antologi, Six Stories samme år. Det ble laget en kortfilm basert på historien i 2003. Den er også en del av TNTs Nightmares and Dreamscapes: From the Stories of Stephen King-serie om sommeren 2006. Er denne novellen oversatt til norsk?
Bakgrunn
Historiens handling er basert på novellen «Breakdown» av Louis Pollock, som først ble gitt ut i Collier's Magazine i 1947, hvor hovedfiguren ble lam etter en bilulykke, og må bevise at han fortsatt lever. På et punkt i Kings historie tenker hovedfiguren på TV-versjonen av «Breakdown». Serien ble vist på TV to ganger, i 1955 og 1985, begge ganger på Alfred Hitchcock Presents.
King skrev: «At some point I think every writer of scary stories has to tackle the subject of premature burial, if only because it seems to be such a pervasive fear.»
Handlingsgang
Da Howard Cottrell gjenvinner bevisstheten befinner han seg i et obduksjonsrom og da legene gjør seg klare, forsøker Howard å forstå hva det er som skjer. Etter å ha innsett at han ikke er død, kommer han fram til at han er lammet, og prøver å, på en eller annen måte, nå kontakte legene før de begynner operasjonen av ha.
Da Katie Arlen klargjorde Cottrells kropp oppdaget hun noen mindre sår i hans nedre region. Samtidig som hun undersøkte disse, kom en annen lege løpende inn i obduksjonsrommet for å fortelle at Howard fremdeles er i live. Katie ser ned, og finner ut at hun holder Howards erigerte penis i hånden.
I etterordene forklarer Howard at han sannsynligvis ble bitt av en veldig sjelden slange, som fikk ham til å framstå som død. En annen doktor hadde oppdaget slangen i Howards golfbag, og ble bitt. Det antas at legen kommer til å bli frisk. Howard legger til at han og Katie gikk ut en stund i etterkant, men at de gjorde det slutt på grunn av et heller sjenerende problem på soverommet: Howard var impotent med mindre Katie brukte gummihansker.
Merknader
Det nevnes at Howard ble bitt av en slange kalt en peruansk boomslange. Boomslanger lever derimot kun i Afrika; ordet er afrikaans og betyr «treslange». I hans personlige etterord på slutten sier King at han fikk navnet fra Agatha Christie. Slangen var med i en av hennes kjente bøker om Hercule Poirot. King sa selv at boomslange kun var et ord han likte godt, og at han selv tvilte sterkt på at det eksisterte en peruansk boomslange.
Renato Traiola
Renato Traiola (født 19. desember 1924 i Napoli, død 18. januar 1988) var en italiensk vannpolospiller som deltok i de olympiske leker 1952 i Helsingfors. Traiola vant en olympisk bronsemedalje i vannpolo under OL 1952 i Helsingfors. Han var med som målvakt på det italienske laget som kom på tredjeplass i vannpoloturneringen bak Ungarn og Jugoslavia. Italias resultat i finalerunden som besto av fire lag; 2-7 mot gullvinnerne fra Ungarn og 1-3 mot Jugoslavia og seier over USA med 5-4 fra gruppespillet, et resultat som ble tatt med til finalerunden. Det var 21 lag som deltok i vannpoloturneringen som ble avviklet 25. juli til 2. august 1952. Traiola spilte en kamp som målvakt i OL-turneringen.
The Man in the Black Suit
«The Man in the Black Suit» er en novelle av Stephen King. i 1995 vant den World Fantasy Award for beste korte fiksjon, samt O. Henry Award. I 1997 ble den utgitt i Kings antologi, Six Stories. Den ble igjen utgitt i 2002, i samlingen Everything's Eventual: 14 Dark Tales. I den sistnevnte utgaven beskriver King novellen som en hyllest til Nathaniel Hawthornes historie, «Young Goodman Brown». Han nevner også at historien utviklet seg fra en historie en venn hadde fortalt ham, hvor vennens bestefar hadde møtt selveste djevelen i menneskeform. Novellen ble gjort om til en kortfilm med samme navn i 2004 av Nicholas Mariani.
Handling
Historien handler om Gary, en ni år gammel gutt, som mistet sin bror for kort siden på grunn av en allergisk reaksjon på et bistikk. En dag drar Gary på fisketur, hvor han sovner. Når han våkner oppdager han en bie som svever like foran ansiktet hans. På grunn av brorens nylige død er gutten veldig redd, men han hører snart et svakt smell, og bien dør. Han snur seg og ser en mann i svart dress med skinnende, brennende øyne, som om det brant inni ham, som står like over han, med hvit hud og klør istedenfor fingrer, og et smil bestående av skarpe tenner. Mannen, som lukter svovel, forteller de forferdeligste ting til Gary: at moren hans døde mens Gary var borte, og at mannen nå skal spise Gary. Til å begynne med tror ikke Gary ham, men han finner snart ut at mannen egentlig er djevelen, og stikker derfor av ved å kaste fisken han fanget i ansiktet hans. Mens skapningen spiser fisken hel begynner gutten å springe, mens mannen følger etter ham helt til skogens utkant. Det viser seg at det mannen sa var løgn, men minnene hjemsøker Gary hele resten av hans liv.
David Vogan
David A. Vogan (født 8. september 1954) er en matematiker og professor ved Massachusetts Institute of Technology som arbeider med unitære representasjoner av enkle Lie-grupper. Han var medlem i et internasjonalt team på 18 matematikere som jobbet i fire år for å løse Lie-gruppe E8, oppkalt etter Sophus Lie, en gruppe som har 248 dimensjoner.
Menachem Begin
Menachem Begin (hebraisk ), polsk: Mieczysław Biegun, (russisk: Менахем Вольфович Бегин (født 16. august 1913 i Brest-Litovsk i daværende Russland og nå Belarus, død 9. mars 1992 i Tel Aviv i Israel) var en israelsk politiker.
Bakgrunn
Menachem Begin ble født i Brest-Litovsk som den gang var en by i Tsarrussland. Etter første verdenskrig havnet byen i den polske republikk.
I 1931 begynte han ved universitetet i Warszawa der han tok juristeksamen i 1935.
Sionistisk aktivist og israelsk politiker
Begin var leder av Irgun, en militant jødisk organisasjon som kjempet mot de britiske myndighetene i Palestinamandatet og arabiske militante. Bombingen av King David Hotel ble gjennomført i den perioden han var leder. Han var landets sjette statsminister og satt fra juni 1977 til oktober 1983.
Han fikk Nobels fredspris i 1978 sammen med Anwar Sadat etter fredsavtalen mellom Israel og Egypt. Fredsavtalen ble inngått noen måneder etter Camp David-avtalen ble signert på Camp David.
Begin var initiativtakeren til Operasjon Opera i 1981, som var et angrep på en irakisk atomreaktor som den israelsk regjeringen mistenkte skulle brukes til å lage atomvåpen.
Begins ettermæle har blitt svertet på grunn av hans ordre om å invadere Libanon i 1982. Invasjonen var en medvirkende årsak til den beryktede massakren i Sabra og Shatila i Beirut samme år, og selv om ingen israelere deltok i massakren, har blant annet Begin og Ariel Sharon blitt kritisert for å ikke ha forutsett faren for at de kristne falangistene kunne komme til å ta hevn for drapet på Libanons tidligere president Bashir Gemayel.
I 1983 trakk Begin seg fra det politiske liv. Årsakene skal ha vært hans kones bortgang samt de store tapene i Libanon. Han ble sterkt preget av depresjon og orket ikke lenger å bære de politiske byrdene det medførte å være statsminister. Yitzhak Shamir tok over etter ham og styrte Israel til 1992 med unntak av en kort periode i 1980-årene, da Shimon Peres førte en kort regjering som til slutt kollapset.
Mollusker (hudsykdom)
Molluscum Contagiosum er en ufarlig hudinfeksjon hos mennesker forårsaket av Molluscum Contagiosum-viruset.
Etiologi og patogenese
Viruset smitter gjennom kontakt, og kan overføres både direkte og indirekte via håndklær, leker, etc.
Etter en inkubasjonstid på mellom 2 uker og 6 måneder, med et gjennomsnitt på 6 uker, dannes et utslett. Dersom utslettet ikke behandles, vil pasienten opparbeid immunitet, og det vil vanligvis forsvinne av seg selv etter 2 uker til 6 måneder, men kan vare mye lenger. Etter 2 år er imidlertid de aller fleste symptomfri.
Diagnose
Diagnose blir stilt på bakgrunn av utslettet.
Symptomer
Utslettet består av enkeltsående, glatte elementer, 1-5 mm store. De er navleformede, ofte finnes mange enkeltmollusker i samme område av huden.
Behandling
Vanligvis vil legen ikke behandle utslettet, fordi det ikke er nødvendig. En eventuell behandling er både smertefull, og gir økt risiko for arrdannelse. Ved ønske om behandling kan molluskene punkteres og desinfiseres med klorheksidin. Andre behandlingsalternativer er skraping med en skarp skje eller frysing med flytende nitrogen.
Yngel
Yngel er en betegnelse på et larvestadium av fisk. Vanlige trekk hos yngel er plommesekk, manglende finner og stort hode i forhold til den voksne dyret.
Yngel som livsstadium
Hos dyr med små egg med liten plomme vil ikke fosteret kunne gjennomføre en direkte fosterutvikling mot en voksen form før plommen tar slutt. For å kunne overleve og vokse til et voksent individ vil derfor ynglen måtte klekke fra egget og ta til seg mat, selv om de voksne strukturene ikke er ferdig utviklet. I stedet er ynglen utstyrt med egne strukturer for å spise og overleve. Yngler har ofte annen type mat og andre typer tilpansinger enn det voksne dyret. Mange yngel av rovfisk lever av alger og andre planter, eller lever av å filtrere ut plankton fra vannmassene. De er gjerne gjennomsiktige eller lever i bunnvegetasjonen for å unngå rovdyr. Etter at ynglen har tatt til seg nok næring til at kroppen kan danne de voksne strukturene, vil ynglen gjennomgå en metamorfose. Spesielle yngel-strukturer forsvinner, og kroppen får en form som en liten utgave av det voksne individet.
Yngel i forskjellige grupper
Ikke alle fiskegrupper har yngel. Hos de kjeveløse fiskene klekker slimåler som små kopier av voksne uten noe distinkt yngelstadium, mens niøyer har et yngelstadie som er såpass forskjellig fra de voksne at det lenge ble antatt at de representerte en egen, primitive gruppe kjeveløs fisk. Bruskfisk har direkte utvikling. En nyklekket hai ser ut som og kan funksjonere som en voksen hai, selv om den vil beholde en ytre plommesekk i noen dager. Kvastfinnefisker gjennomgår yngelstadiet i morens uterus mens de lever av plommesekken, og fødes i en form som likner de voksne. Den store majoriteten av beinfisk legger store mengder med små egg. Hos disse vil de nyklekkede dyrene ikke likne de voksne, og føre et svært annerledes liv. Yngelstadiet varer her fra klekking til dannelsen av skjell.
Hos noen grupper av niøyer og enkelte primitive beinfisk (bikirer, lungefisk og knivfisk) har ytre gjeller på larvestadiet, tilsvarende de duskete gjellene på rumpetroll. Disse gjellene vokser som utvekster fra de virkelige gjellebuene, og tilbakedannes hos de voksne dyrene.
Et av de best kjente eksemplene på yngel er leptocephalus. Yngelen til fiskene i gruppen Elopomorpha (åler og ders slektninger) ser helt annerledes ut en de voksne individene. Den er avflatet og glassaktig og ble beskrevet som egne arter i slekten Leptocephalus. Yngelen til europeisk ål ble for eksempel kalt Leptocephalus brevirostris og yngelen til havål Leptocephalus morrisii. Selv om leptocephalus hadde vært kjent fra renessansen, var det først i 1898 man forsto at de var åleyngel, og ikke egne arter. Også yngel av niøyer er vesensforskjellig fra de voksne og likner mest på en lansettfisk. Disse larvene ble gitt navnet Ammocœtes i 1812, men i 1856 ble det slått fast at de voksne dyrene var niøyer. Yngel av flyndrer likner ikke de voksne, og svømmer «riktig vei» fram til de metamorfoserer og utvikler det asymmetriske hodet.
Rjazjsk
Ryazjsk (russisk: Ряжск) er en by i Rjazan oblast i Russland. Byen ligger rundt 115 km sør for Rjazan. Innbyggertall: 22 850 (folketelling 2002).
Byen er kjent siden 1502. Fra slutten av 1500-tallet var den en del av Storfyrstedømmet Moskvas grensebefestninger mot tatarene, og voktet dragstedet Rjazjsk mellom elvene Don og Oka.
Anna Schulze
Anna Schulze (født 1. juli 1968) er en svensk forfatter og fiolinist. Hun var en av to bokdebutanter som ble gitt ut av Bonniers förlag høsten 2006.
Hun har utdannelse som klassisk fiolinist fra i Musikhögskolan i Göteborg, og var profesjonell musiker før hun ble forfatter.
Al-Munsif al-Marzuqi
Al-Munṣif ibn Muḥammad al-Badawī al-Marzūqī (arabisk: ; fransk: Moncef Ben Mohamed Bedoui-Marzouki; født 7. juli 1945 i Qrumbalia i Fransk Tunisia) er en tunisisk menneskerettsaktivist, lege, forfatter og politiker for partiet Congrès pour la République. Fra 13. desember 2011 er han landets president. I november 2021 ble Moncef Marzouki gjenstand for en internasjonal arrestordre for å sette statens sikkerhet i fare.
Gamal Al-Ghandour
Kamper i VM/EM
VM 1998
VM 2002
EM 2000
Yitzhak Shamir
Yitzhak Shamir (hebraisk ), eg. Yitzhak Jazernicki, (født 15. oktober 1915, død 30. juni 2012 i Tel Aviv ) var en israelsk politiker og statsminister fra 1983 til 1984 og igjen fra 1986 til 1992.
Bakgrunn
Han ble født i den øverveiende jødiske landsbyen Rozjinoj (russisk: Ружаны, Ruzjany) i Russland (få år etter del av Polen, senere Ruzhany i Hviterussiske SSR) som sønn av Schlomo og Perla Jaziernicki. Faren drev en lærfabrikk. Under inntrykk fra antisemittismen i Polen inntrådte han i ungdomsårene den sionistiske organisjonen Betar. Han tok eksamen ved den hebraiske skole i Białystok og studerte deretter juss ved Universitetet i Warszawa.
Til Palestinamandatet
I 1935 avbrøt han studiene og emigrerte til Palestinamandatet. Der ble han raskt medlem av den militante gruppen Irgun og etter 1940 det noe mindre Lehi. I 1941 ble han arrestert av britiske myndigheter, men han flyktet i 1942 og ble så en av lederne av Lehi.
Fra Israels opprettelse
Etter dannelsen av Israel i 1948 sluttet han seg til den israelske etterretningsorganisasjonen Mossad (1955–65). Han sluttet seg så til Herut-partiet i 1969 (ledet av Menachem Begin).
Han ble valgt inn i Knesset i 1973 som medlem av Likud. Han var formann i Knesset i 1977 og utenriksminister i 1980. Han tok over som statsminister etter Begin i 1983, en post han hadde til 1984. Han ble så igjen statsminister i 1986 til 1992. Han tapte i 1992 valget til fordel for Arbeiderpartiet og Yitzhak Rabin. Han trakk seg året etter som leder for Likud og forsvant fra offentligheten.
Til tross for at han ble ansett som en «hardliner» innen Likud, klarte han sammen med Egypts president Anwar Sadat å få i gang fredsforhandlinger i 1981 og 1982, noe som bidro til å normalisere forholdene mellom de to landene etter Jom kippur-krigen i 1973. Han fikk derimot mye kritikk for sin dårlige håndtering av inflasjonen i Israel i første halvdel av 80-tallet. Han ble også kritisert da han i 1987 blokkerte fredsforhandlingene som Shimon Peres tok initiativ til mellom Israel og Jordan.
PM-63 RAK
PM-63 Ręczny Automat Komandosów (RAK) (håndholdt automatisk kommandovåpen) er en polsk maskinpistol.
Historie
Den ble designet av Piotr Wilniewczyc i samarbeid med Tadeusz Bednarski, Grzegorz Czubak og Marian Wakalski. Utviklingen startet på 1950-tallet, og våpenet var tiltenkt kjøretøypersonell. Men det var først etter Wilniewczyc død i 1960 at den ble ferdiggjort og satt i produksjon ved den statlige våpenfabrikken Łucznik i Radom, hvor den ble produsert frem til 1974. Våpenet ble approbert av den polske hæren og politiet i 1965 som «9 mm pistolet maszynowy wz. 1963» (9mm maskinpistol modell 1963). Mindre antall ble eksportert til flere arabiske land, Vietnam og tidligere Øst-Tyskland. En modifisert u-lisensiert utgave ble produsert i Kina under navnet Type 82, og ble solgt til allierte i Asia.
Design
Mekanismen har masseretardert sluttstykke og skyter med åpent sluttstykke, har to typer våpenmagasiner, kort med kapasitet til 15 patroner, og lang med plass til 25. Den kan skyte i halv- og helautomatisk modus, som velges ved enten å trykke avtrekker halvveis inn og slippes, eller helt inn og holdes. Skjefteplatene og det vertikale forgrepet er laget av syntetisk materiale. Sikringen sitter på venstre side bak pistolgrepet. Den har også en innskyvbar kolbe laget av flate metallspiler. Baksiktet er omstillbart mellom 75 og 150 meter (flip-type). Den er kamret for ammunisjon i kaliber 9 x 18 mm PM.
Jonathan Blow
Jonathan Blow er en programmerer og designer som er mest kjent for sitt arbeid med videospillet Braid.
Marmorbyn
Marmorbyn er et tettsted i Vingåker kommune i Södermanlands län i Södermanland i Sverige. I 2010 hadde tettstedet 382 innbyggere. Som navnet tilsier har det vært utvinning av marmor på stedet. Marmorbyn ligger mellom Katrineholm og Vingåker.
Canelones (kommune)
Canelones er en kommune (spansk: municipio) i Canelones-departementet i det sørlige Uruguay. Hovedstaden heter Canelones.
Varre-Sai
Varre-Sai er en kommune i delstaten Rio de Janeiro i sørøstregionen av Brasil.
Canelones (kommune)
Historie
Canelones ble grunnlagt i 15. mars 2010.
Regjeringen
Ordføreren (alcaldesa) i kommunen er Mabel Curbelo (2010-2015).
Brasil under Sommer-OL 1936
Brasil under Sommer-OL 1936. 73 sportsutøvere, 67 menn og seks kvinner, fra Brasil deltok i ni grener under Sommer-OL 1936 i Berlin. Brasil vant ikke noen medaljer, beste plassering var to femteplasser i friidrett og skyting.
Sylvio de Magalhães Padilha, som ble nummer fem på 400 meter hekk, var Brasils flaggbærer under åpningsseremonien. João Havelange, som senere ble FIFA-president, kom på femteplass i sitt forsøksheat i svømming 1500 meter fri og klarte ikke å kvalifisere seg for finalen.
Mariano Gómez
Mariano Gómez y Guard (født 2. august 1799 i Santa Cruz som nå er del av Manila på Filippinene, henrettet 15. februar 1872 i Manila) var en filippinsk-kinesisk katolsk prest som del av «Gomburza»-trioen ble urettmessig dømt for opprør av de spanske kolonimyndigheter og henrettet.
Bakgrunn
Han studerte teologi, først ved Colegio de San Juan de Letran og senere ved Det pavelige og kongelige universitet Santo Tomás de Aquino i Manila.
Prest
Mariano Gomez var sogneprest i Bacoor i provinsen Cavite, og grunnlegger av avisen La Verdad (Sannheten) der han skildret den sørgelige forfatning Filippinene var i, og publiserte liberale artikler skrevet av en annen filippinsk katolsk prest, fader José Burgos. Mariano Gómez var ved siden av sine oppgaver som sjelesørger i byen Cavite dessuten aktiv som lærer i jordbruksfag og bomullsindustri. Gómez virket også for det harmoniske forhold innen presteskapet, og engasjerte seg for likerett for innfødte prester og mot embedsmisbruk fra de spanske presters side.
Da det fant sted et mytteri i Cavite den 20. januar 1872, ble kronens og kirkens lederskap raskt enige om at fader Mariano Gómez, José Burgos og Jacinto Zamora var involvert og skyldige i separatisme.
De tre prestene ble stilt for retten og utsatt for en rekke fabrikkerte påstander og falske vitneutsagn, og deres egne forsvarsadvokater forrådte dem. Den 5. februar 1872 ble de henrettet ved garottering på Bagumbayan-feltet (nå Luneta Park) i Manila.
Henrettelsen av de tre var en skjellsettende begivenhet for de nasjonalistiske strømninger i landet, blant annet fordi dr. Jose Rizal ble inspirert til å skrive sin annen nasjonalistiske roman, El Filibusterismo, der han enda klarere enn før inn for den nasjonale sak.
Marc Batta
Marc Batta (født 1. november 1953) er en tidligere fransk fotballdommer som er mest kjent for å ha dømt to kamper i fotball-EM 1996 i England og to kamper i fotball-VM 1998 i Frankrike.
Kamper i VM/EM
VM 1998
EM 1996
Braid
Braid er et plattform- og gåteløsningspill utgitt på Xbox 360, Microsoft Windows, Mac OS X og PlayStation 3.
Spillet beskriver på det mest grunnleggende historien til Tim, hovedpersonen, som skal redde en prinsesse fra et monster. Historiemessig har spillet blitt tolket i mange retninger, fra historien om et haltende forhold til utviklingen av atombomben. Spillet inneholder tradisjonelle aspekter for et plattform-spill; man løper, hopper og klatrer gjennom et sett linære nivåer samtidig som man løser gåter og beseirer fiender. Spillet skiller seg derimot ut fra andre klassiske plattformspill ved at man kan manipulere tiden på flere måter, som for eksempel å spole tilbake tiden, eller skape dobbelgjengere for å repetere tidlige handlinger. Ved å bruke disse ferdighetene går man fremover i spillet ved å samle og sette sammen puslebrikker. Spillet er også relativt unikt ved at man ikke kan død; skulle man feile har man muligheten til å spole spillet tilbake til før feilen.
Spillet ble utviklet av Jonathan Blow, en uavhengig spillutvikler, som en personlig kritikk mot uoriginale og repeterende spill. Han betalte også selv for det 3 år lange prosjektet. Blow stod for alle aspekter i spillet utenom det kunstneriske og musikken. Tegneren David Hellman stod for kunsten og musikken ble utført av Cheryl Ann Fulton, Shira Kammen and Jami Sieber. Musikken ble ikke skapt for spillet, men ble heller tatt fra de respektives albumer.
Spillet har fått generelt gode kritikker, der det ble rost for sin originalitet og friskhet. Også det kunstneriske aspektet og musikken har fått mye ros.
Olav V Land
Olav V Land er et landområde på østlige Spitsbergen, Svalbard. Det er det største og mest golde landområdet på Spitsbergen, nesten hele området er dekket av isbreer, hvorav Kvitbreen er den største. Wilhelmøya i øst hører også til Olav V Land. Landområdet er oppkalt etter Olav V, Norges konge 1957–1991.
Det er relativt lavt i øst mot Hinlopenstredet (4–600 moh.), og brattere mot vest, med Svalbards høyeste fjell Atomfjella i nordvest, 1300–1700 moh. Newtontoppen er 1713 meter høy, og Perriertoppen 1712 moh.
Mot vest avgrenses landområdet geografisk av Wijdefjorden og Billefjorden, mot nord og øst av Hinlopenstredet (med Nordaustlandet på andre siden), og mot sørvest av Storfjorden. På den andre siden av denne fjorden ligger Barentsøya.
Landområdet grenser mot nord til Ny-Friesland, mot sør til Sabine Land, mot sørvest til Bünsow Land og mot vest til Dickson Land.
Det er ingen bosetninger på Olav V Land, og det er meldeplikt til Sysselmannen for ferdsel i området. Kystområdet på begge sider av den innerste halvdelen av Wijdefjorden utgjør Indre Wijdefjorden nasjonalpark. Kystbeltet i nordøst mot Hinlopenstredet tilhører Nordaust-Svalbard naturreservat.
Trippel-alfaprosess
Trippel-alfaprosess er en kjernereaksjon der kjerner av helium (alfapartikler) fusjonerer til karbon og i massive stjerner til oksygen og neon. Kjernereaksjonen er dominerende i middels store stjerner som har passert hovedserien og kommet inn i kjempestjernefasen har økt størrelsen til røde kjemper.
Prosessen ble foreslått av astrofysikerne Fred Hoyle (1946), Edwin Salpeter (1951) og Ernst Öpik (1951). William A. Fowler og Subramanyan Chandrasekhar Nobelprisen i fysikk i 1983 for nukleosyntesen i stjerner. Trippel-alfaprosessen inngår i denne.
Kjernereaksjoner i stjerner
I stjerner foregår produksjonen av varme ved at fire hydrogenatomer fusjonerer til et heliumatom i en proton-protonreaksjon. Heliumet som produseres synker mot stjernens sentrum og etter hvert som temperaturen øker vil CNO-syklusen dominere og heve temperaturen ytterligere. Når temperaturen i kjernen overstiger 100,000,000 K begynner stjernen å forbrenne helium i en trippel-alfaprosess ved at tre kjerner av helium slås sammen til en kjerne av karbon. Heliumforbrenningen øker stjernens energiutstråling og den blåser seg opp til en rød kjempe.
Kjernereaksjon
4He + 4He + 92 keV → 8Be
8Be + 4He → 12C + γ + 7,367 MeV
I tunge stjerner kan prosessen fortsette og gir i slike tilfeller opphav til følgende alfaprosesser
Albert I Land
Albert I Land er et landområde helt i nordvest på Spitsbergen, Svalbard. Det grenser mot Haakon VII Land i øst via Liefdefjorden i nord (en vestlig arm av Woodfjorden), og Krossfjorden i sør (en nordlig arm av Kongsfjorden). Albert I Land strekker seg om lag 50 km fra Vasahalvøya i nord til Mitrahalvøya i sør, som ved Kapp Mitra utgjør nordpunktet for Kongsfjorden (Kings Bay). Havområdene utenfor Albert I Land er isdekt om vinteren, og utgjøres av Sjubrebanken i vest og Norskebanken i nord.
Trippel-alfaprosess
Kjernereaksjon
12C + 4He → 16O + γ + 7,16 MeV
16O + 4He → 20Ne + γ + 4,73 MeV
Albert I Land
Natur og landformer
Hele området ligger inne i Nordvest-Spitsbergen nasjonalpark. Området har egen reinstamme, med en særlig stor stamme på 1 500 dyr på Reinsdyrflya i nordøst. Det er mye isbjørn i Liefdefjorden i øst. Albert I Land har flere større fuglefjell i vest og nord. Mer enn 10 000 hekkende individer har fuglefjellene Haklyutodden på Amsterdamøya, Flathuken og Solnafjellet på Vasahalvøya, samt Knoffberget og Nissenfjella nordvest på Mitrahalvøya.
Trippel-alfaprosess
Noter og referanser
Nuclear Reactions in Stars without Hydrogen av E.E. Salpeter, 1951
Albert I Land
Natur og landformer
Området er delvis isdekt, og de største isbreene er Lilliehöökbreen i sør (259 km²), Smeerenburgbreen (114 km²), Sjettebreen (66 km²) og Raudfjordbreen (65 km²), Svitjodbreen (41 km²). Høyeste fjell er Jäderinfjellet (1152 m), Beinfjellet (1118 m) og Hornemanntoppen (1092 m), samt toppene Trollhättan (1030 m) og Stortinden (1002 m) på Vasahalvøya.
Området utgjør den nordlige del av Det nordvestlige terreng, et kaledonsk foldeområde fra kambrosilursk tid. Underlaget er klassisk prekambrisk gneis og migmatitt. Men over dette er det gjennomskjærende, riftdal-pregede ganger av diabas fra tiden like før kambrium. Grunnfjellsoverflaten brytes opp i og rundt Raudfjorden, hvor det skjærer inn nord-sør-gående soner av dypbergsartige mylonitter. Foldingene fra det kaledonske sammenstøtet kan være svært uttalte, som ved Liefdefjorden i øst. Nord for Kongsfjorden finner vi generelt mye gneis, migmatitt og granitt, mange steder med innlagte skjærsoner med marmor og kvartsitt. Øst for Magdalenefjorden finner vi en 411 millioner år gammel granitt med navn etter Hornemanntoppen som preges av svært bratte fjellformer.
I øst på Reinsdyrflya og langs kystområdene av Liefdefjorden starter den devonske grabenen med flerfargede sandstein og skifer, avgrenset av Breibogen-forkastningssonen. Hele den vestligste kystsonen er sterkt preget av en svært sen fjellkjededannelse i kvartær, for 40 millioner år siden.
Bosettinger og historie
Det er ingen bosettinger i Albert I Land, men en god del nedlagte fangstbosetninger langs nordvestkysten og ute på øyene i nordvest, her regnet fra nord:
Albert I Land var det området som først ble oppdaget på Svalbard, av Willem Barentz i 1596. Nederlandske og engelske redere startet hvalfangst her oppe fra tidlig på 1600-tallet, men utover århundret flyttet fangsten i stadig større grad ut i Vestisen mellom Svalbard og Grønland. Kysten av Svalbard ble i større grad brukt til vannforsyning, oppankring og koking av hvalspekk («Smeeren»). Det er hele 12 funnsteder som vitner om hvalfangsten i eldre tider.
På 1900-tallet ble Danskøya brukt som utgangspunkt for en del ekspedisjoner, inntil Ny-Ålesund lengre sør overtok denne funksjonen.
Samizdat
Samizdat (selv-utgiving, ru. самиздат) er en betegnelse på underjordisk forleggervirksomhet i Sovjetunionen og i østblokken under kommunistisk styre (fra cirka 1917 til cirka 1990).
På grunn av en streng og omfattende kommunistisk sensur og manglende ytringsfrihet, var håndskrift og maskinutskrifter med flere gjennomslagskopier en vanlig måte å spre den utilgjengelige litteraturen på.
Begrepet samizdat benyttes også i sammenhenger utenfor den gamle østblokken om underjordisk litteratur; ordsammensetningen på russisk betyr omtrent «eget forlag» og benyttes vanligvis om slikt som offisielt ble ansett som upassende.
Både politiske skrifter (som f.eks. den trotskistiske litteraturen, forfatteren Václav Havel) og skjønnlitteratur (forfattere som f.eks. Michail Bulgakov, Aleksandr Solzjenitsyn eller Bohumil Hrabal) kom gjerne i denne skuffen.
Nordkjosbotn
Nordkjosbotn (nordsamisk: Gárgán, kvensk: Karkam, på folkemunne også Vollan) er et tettsted i Balsfjord kommune i Troms og Finnmark, omtrent 70 kilometer fra Tromsø sentrum. Tettstedet har innbyggere per 1. januar. Stedet kalles til tider for Nord-Norges største veikryss, siden E6 og E8, hovedinnfartsåren til Tromsø, krysses her. Navnet på samisk betyr «slette i bunnen av en fjord» eller «ør». Det kvenske navnet kan komme fra det samiske, men det kan også komme fra «Karelergammen» som peker mot karelsk/russisk tilstedeværelse.
Geografi
Nordkjosbotn ligger, som navnet antyder, innerst i Nordkjosen i Balsfjorden, i den vestre enden av Balsfjordeidet. Eidet er ved Nordkjosbotn omtrent en kilometer bredt, og fjell som er høyere enn 1 000 meter rammer inn bygda. Av disse er Store Russetind i sør spesielt severdig.
Selve tettstedet har ei utstrekning på 0,75 km² og ligger på ei delvis myrlendt elveslette utformet av Nordkjoselvas vandring over dalbunnen.
Næringsvirksomhet
Nordkjosbotn er ei bygd preget av næringsvirksomhet. Dette kommer i stor grad av områdets gunstige geografi. Det finnes blant annet to daglivarebutikker (Rema 1000 og Extra med post i butikk), to bensinstasjoner (Shell og Circle K), to spisesteder, et bakeri, en caravanselger, treningssenter, eps- og emballasjefabrikk, trafikkstasjon, campingplass, Macks Ølbryggeri, Storbil verksted Bulder og Personbil verksted Mekonomen, Vulkaniserings (dekk) verksted Vulmek og Spesmek Automatisering/mekanisk verksted i Nordkjosbotn. Her ligger også Vollan gjestestue som siden andre verdenskrig har tilbudt tradisjonsmat. Nordkjosbotn sentrum hatt stor byggeaktivitet, med ambulansesentralen på Sjøvollan. I tillegg til ovennevnte næringsvirksomhet er landbruk et viktig livsgrunnlag for de nærliggende områdene. Landbruket har stor betydning i hele kommunen, som er Nord-Norges største landbrukskommune og Norges største produsent av geitemelk.
Befolkning
Statistisk sentralbyrå slår fast at tettstedet hadde en befolkning på 458 og en befolkningstetthet på 645 innbyggere per km² den 1. januar 2015. Grunnkretsene Nordkjosbotn syd, Nordkjosbotn nord og Bomstad hadde i 2012 en samlet befolkningstall på 700.
Befolkningen består av etterkommere av en blanding av samer, kvener og nordmenn. Området ble tidlig fornorsket, og som følge er det få synlige spor igjen av den samiske og kvenske kulturen.
Piggsteinen
Piggsteinen ligger ca. 5 kilometer sørøst for sentrum av Nordkjosbotn. Fra gammelt av er det tradisjon å risse inn navnet sitt i denne steinen på ferd nord- eller sørover. I nyere tid har spraybokser overtatt som verktøy, og mange tusen navn har dannet et tykt lag av maling på steinen.
Framtid
Nordkjosbotn er et tettsted i vekst, og det fører til optimisme i lokalbefolkningen. Flere tromsøbaserte firma har vurdert og vurderer ny virksomhet i Nordkjosbotn, og kommunen arbeider aktivt med å legge til rette for nyetableringer.
Eisenhower Executive Office Building
Eisenhower Executive Office Building, tidligere kjent som Old Executive Office Building, er et kontorbygg i Washington, DC, ved siden av Det hvite hus. Bygningen eies av General Services Administration og leies av Executive Office of the President.
Uranienborg kirke
Uranienborg kirke ligger på Uranienborghøyden (Uranienborgparken) bak Slottet i Oslo. Kirken er tegnet av Balthazar Lange og ble vigslet den 22. desember 1886. Den hadde da 1,020 sitteplasser.
Bygget er gitt et nøkternt nygotisk preg og er utsmykket med glassmalerier av kunstneren Emanuel Vigeland. I 1930-årene fikk interiøret sin nåværende utforming av arkitekt Arnstein Arneberg. I 2010 fikk kirken et nytt, stort konsertorgel levert av det sveitsiske orgelbyggerfirmaet Kuhn. Orgelet har vunnet bred anerkjennelse for sin høye kvalitet.
Kulturminne
Uranienborg kirke er et kulturminne og er i Riksantikvarens kulturminnebase.
Haakon VII Land
Haakon VII Land er et landområde på nordvestlige Spitsbergen, Svalbard. Det avgrenses geografisk mot Woodfjorden og Liefdefjorden i nordøst, Kongsfjorden i sørvest og isbreen Isachsenfonna i sør. Haakon VII Land grenser mot Albert I Land i vest, James I Land i sør og Andree Land i øst. Landområdet er oppkalt etter Haakon VII, Norges konge 1905–1957.
Natur og landformer
Hele området ligger inne i Nordvest-Spitsbergen nasjonalpark. Det er mange fuglefjell i vest langs Kongsfjorden, hvorav hele fire på Blomstrandhalvøya og fire midtfjords langs Krossfjorden like nord for Fjortende Julibreen. Innenfor Blomstrandhalvøya ligger Blomstrandhamna fuglereservat på noen småøyer. Helt i vest er Guissezholmen fuglereservat utenfor Kapp Guissez. Ingen av fuglefjellene har mer enn 10 000 hekkende individer. Det er bare rein i nord og øst, ikke i de svært isdekte områdene i vest og sør. I fjorden i vest påtreffes derimot hvithval og en god del sel.
Landområdet er delt i to på midten i retning nord-sør, av en renne i fjellandskapet som er bredekt med to nord-sør-gående hovedbreer: Monacobreen (408 km²) i nord om renner ut i Liefdefjorden, og Isachsenfonna (1000 km²) i sør. Andre store breer er Holtedahlfonna (1375 km²) i James I Land som er den sørøstlige fortsettelsen av Isachsenfonna, videre i selve Haakon VII Land Isachsenfonnas sidebreer Karlsbreen i øst, og i vest Blomstrandbreen (102 km²), Fjortende Julibreen (81 km²) og Tinayrebreen (53 km²).
Området er kupert med topper jevnt over opp til 1300 meter i sør og øst, noe lavere i vest. Høyeste topp er Eidsvollfjellet med 1 454 moh, Fred Olsenfjellet (1312 m) og Risefjella (1305 m) i øst ved Bockfjorden, og Kronprins Olavs fjell (1006 m) i vest ved Krossfjorden. Innerst i Bockfjorden i nordøst er det varme kilder.
Området utgjør den sentrale og østlige del av Det nordvestlige terreng, et kaledonsk foldeområde fra kambrosilursk tid. Underlaget i vest er klassisk prekambrisk gneis og migmatitt. Men over dette er det gjennomskjærende, riftdal-pregede ganger av diabas fra tiden like før kambrium. Grunnfjellsoverflaten brytes opp i og rundt Raudfjorden, hvor det skjærer inn sørgående soner av dypbergsartige mylonitter. Foldingene fra det kaledonske sammenstøtet kan være svært uttalte. Nord for Kongsfjorden finner vi generelt mye gneis, migmatitt og granitt, mange steder med innlagte skjærsoner med marmor og kvartsitt. I øst langs kystområdene av Woodfjorden starter den devonske grabenen med flerfargede sandstein og skifer, avgrenset av Breibogen-forkastningssonen.
Bockfjorden, som er en sidefjord av Woodfjorden i nordvest, har varme kilder som en rest av nyere tiders vulkanisme fra neogen. Området ligger i forkastningsgrensen mellom det vestlige Hecla Hoek-beltet og den devonske grabenen.
Bosettinger og historie
Det er ingen permanente bosettinger i Haakon VII Land. Tidligere tiders hvalfangere gikk ikke inn i Kongsfjorden, men i nyere tids landbasert fangst har Kongsfjorden vært mye brukt på alle strandsidene. På østkysten av fjorden ligger Blomstrandhalvøya som har en lang historie med både fangst og prøvedrift etter mineraler.
Fritz Riess
Fritz Riess (født 11. juli 1922, død 15. mai 1991) var en tysk racerfører fra Nürnberg i Tyskland. Han kjørte sitt eneste formel 1-løp i. Det var Tysklands Grand Prix 1952, et løp hvor han fullførte på en syvendeplass, men fikk ingen poeng. Han er mer kjent som vinneren av 24-timersløpet på Le Mans, sammen med Hermann Lang, det samme året.
Fullstendige Formel 1-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde)
Jacinto Zamora
Jacinto Zamora y del Rosario (født 14. august 1835 i Pandacan ved Manila på Filippinene, henrettet 17. februar 1872 i Manila) var en filippinsk katolsk sekularprest som del av «Gomburza»-trioen ble urettmessig dømt for opprør av de spanske kolonimyndigheter og henrettet.
Bakgrunn
Jacinto Zamora var sønn av Venancio Zamora og Hilaria del Rosario. Familien bodde i Pandacan, som senere er blitt bydel i Manila. I ungfomdtiden gikk han for å bære opprørsk. Han avførte i 1860 en studentprotest, og måtte for dette sone i to måneder i fengsel. Deretter gjorte han tjeneste i mindre menigheter i Marikina, Pasig og i provinsen Batangas. Atter senere var han repetitor for yngre prester ved katedralen i Manila.
Han studerte ved det teologiske fakultet ved Det pavelige og kongelige universitet Santo Tomás de Aquino i Manila, der han kom under innflytelse av Pedro Pelaez tenkning.
Gomburza
Han samarbeidet tett med medprestene Mariano Gomez og Jose Burgos i en reformkommisjon. De tre skulle bli kjent som den såkalte GOMBURZA-trio som figurerer stort i filippinsk historie.
Da det fant sted et mytteri i Cavite den 20. januar 1872, ble kronens og kirkens lederskap raskt enige om at fader Mariano Gómez, José Burgos og Jacinto Zamora var involvert og skyldige i separatisme. De tre prestene ble stilt for retten og utsatt for en rekke fabrikkerte påstander og falske vitneutsagn, og deres egne forsvarsadvokater forrådte dem. Den 5. februar 1872 ble de henrettet ved garottering på Bagumbayan-feltet (nå Luneta Park) i Manila.
Henrettelsen av de tre var en skjellsettende begivenhet for de nasjonalistiske strømninger i landet, blant annet fordi dr. José Rizal ble inspirert til å skrive sin annen nasjonalistiske roman, El Filibusterismo, der han enda klarere enn før inn for den nasjonale sak.
Iowa State University of Science and Technology
Iowa State University (of Science and Technology) er et delstatseid universitet i Ames i delstaten Iowa, USA. Det ble grunnlagt i 1858 som Iowa Agricultural College and Model Farm, og fram til 1959 het det Iowa State College of Agriculture and Mechanic Arts.
Dette ble et land-grant-college fra starten etter Morrill Act i 1862. Kvaliteten ved dette offentlige universitetet er meget høy, derfor regnes det med i den eksklusive Public Ivy-gruppen av amerikanske kvalitetsuniversiteter.
I 1879 ble School of Veterinary Science startet opp som den første i sitt slag i USA. Student- og fagfestivalen VEISHEA har pågått årlig siden 1922, med flere amerikanske presidenter og toppartister som gjestedeltakere.
De mest kjente fagfeltene er jordbruk, veterinærmedisin og ingeniørfagene. Men det er i alt syv colleges ved ISU:
ISU hadde 25 462 studenter og 1 622 vitenskapelig ansatte i høstsemesteret 2006, og skolepengene dette studieåret var US$ 6 161 for studenter som er folkeregistrert i Iowa, og US$ 16.196 for studenter fra andre delstater eller land. Totalbudsjettet er på over 5 mrd kroner.
Rektor er Gregory L. Geoffroy. ISU har i 2007 totalt 205.000 alumni over hele USA og i andre land.
Aguas Corrientes (kommune)
Aguas Corrientes er en kommune (spansk: municipio) i Canelones-departementet i det sørlige Uruguay. Hovedstaden heter Aguas Corrientes.
Historie
Aguas Corrientes ble grunnlagt i 15. mars 2010.
Regjeringen
Ordføreren (alcalde) i kommunen er Álvaro Alfonso (2010-2015).
Högsjö
Högsjö er et tettsted i Vingåker kommune i Södermanlands län i landskapet Södermanland i Sverige. I 2010 hadde tettstedet 713 innbyggere. Högsjö ligger nær grensene til landskapene Närke og Östergötland.
Sofia lufthavn
Sofia lufthavn er en den største internasjonale flyplassen i Bulgaria, og den primære flyplassen som betjener hovedstaden Sofia og det omkringliggende området. Den ligger 5 km utenfor byen Sofia og fungerer som en viktig knutepunkt for både innenlandske og internasjonale flyreiser.
Historie
Sofia lufthavn ble etablert som en militær flyplass i 1937. Etter andre verdenskrig ble den gradvis konvertert til en sivil lufthavn og åpnet for kommersiell luftfart i 1947. Det har vært flere utvidelser og moderniseringer av flyplassen og i 2006 ble flyplassen totalrenovert.
Rybnoje
Rybnoje ble først nevnt i historiske dokumenter i 1597 som bosetningen Rybnino (russisk: Ры́бнино). Den fikk innvilget bystatus i 1961.
Hossam Ghaly
Hossam Ghaly (født 15. desember 1981 i Kafr el-Sheikh i Egypt) er en egyptisk landslagsspiller i fotball som har spilt for to engelske, en egyptisk og en nederlandsk klubb. Han er nå på utlån til Derby County fra Tottenham Hotspur.
Ghaly har scoret 5 mål på 21 landskamper for.
Biografi
Hossam Ghaly startet sin fotballkarriere i egyptiske El Ahly, og han spilte for denne klubben fram til august 2003 da han skrev under på en kontrakt med nederlandske Feyenoord som betalte rundt €1, 5 million for Ghaly. Han debuterte for Feyenoord den 21. september 2003 da han ble byttet inn i det 47. spilleminutt i en ligakamp mot PSV Eindhoven, og totalt spilte han 13 ligakamper for klubben fra Rotterdam i 2003/04-sesongen. Hans første mål for Feyenoord kom 21. august 2004 da de slo Willem II 4-0, men dette ble også hans eneste ligamål på 20 kamper i 2004/05-sesongen. Etter å ha scoret 2 mål på 10 ligakamper i første del av 2005/06-sesongen ble han solgt til engelske Tottenham Hotspur for cirka 2 millioner pund den 31. januar 2006.
Etter 8 måneder uten å ha spilt noen obligatoriske kamper skrev Ghaly den 11. januar 2008 under på en låneavtale med Derby County, og han debuterte for Derby den 12. januar 2008 i en ligakamp mot Wigan Athletic.
Kilder
Headline Book Publishing, London. ISBN 978-0-7553-1664-9
Neonforbrenning
Neonforbrenning er fellesnavnet på fusjonsprosesser i en massiv stjerne der neon fusjonerer til oksygen og magnesium som akkumuleres i stjernens sentrum. Neonforbrenningen finner sted i stjerner > 8 M☉ når de har est opp til røde superkjemper og starter når temperaturen når 1,6 milliarder K. En stor del av energien som frigjøres ved neonfusjonen frigjøres i form av nøytrinoer i stedet for varme. Det gjør at stjernens frobrenningshastighet øker markant ettersom strålingstrykket, som forhindrer stjernens kollaps, ikke øker i samme takt som forbrenningen. Stjernens neonkjerne forbrennes raskt og allerede etter ca. 1 år er temperaturen høy nok til at oksygenforbrenning kan starte dersom stjernen er tung nok.
Kjernereaksjoner
20Ne + 20Ne → 16O + 24Mg + γ
I prosess 1 får gammastrålingen neonkjernene til å henfalle til oksygen og helium. I et andre steg fusjonerer en neonkjerne med en heliumkjerne (alfapartikkel) fra første steget i en fortsettelse på trippel-alfaprosessen.
I prosess 2 omvandles en 20Ne-kjerne til 21Ne ved nøytronfanging. I et andre steg fusjonerer 21Ne-kjernen fra første steget med en alfapartikkel og danner 24Mg.
Zhiliklikken
Zhiliklikken (kinesisk: 直(隶)系军阀 pinyin: Zhí (Lì) Xì Jūn Fá) var en av flere gjensidig rivaliserende klikker eller fraksjoner som brøt ut fra Beiyanghæren under krigsherretiden tidlig i Republikken Kinas historie. Denne fragmenteringen fant sted etter at Yuan Shikai; han hadde vært den eneste som kunne holde Beiyanghæren samlet. Navnet er fra det område der klikken opprinnelig hadde sin maktbase, provinsen Zhili (nå Hebei).
Denne klikken ble dannet av offiserer som mente seg diskriminert av statsminister Duan Qirui hva gjaldt posteringer og forfremmelser. De fylket seg om president Feng Guozhang som var nødt til å dele makten med Duans dominante Anhui-klikk i Beiyangregjeringen. Men de hadde ikke de sterkeste lojalitetsbånd seg imellom, og mange av dem sviktet eller forrådte andre klikkmedlemmer.